‘બંદિની’, ‘માટી કી બન્નો’ જેવી સિરિયલો બાદ હમણાં ‘ધર્મપત્ની’ સિરિયલમાં આદર્શ પત્નીનો રોલ કરતી આસિયા કાઝીને આમ તો ફૅશન-ડિઝાઇનર બનવું હતું, પણ નસીબ તેને ઍક્ટિંગના ફીલ્ડમાં લઈ આવ્યું. મુંબઈમાં જન્મેલી અને ઊછરેલી આસિયાએ અંધેરીની ભવન્સ કૉલેજમાંથી આટ્ર્‍સનો અભ્યાસ કર્યો છે અને સાથે-સાથે ફૅશન-ડિઝાઇનિંગની સ્ટડીઝ પણ કરી છે. જોકે તેને ઍક્ટિંગનો પણ શોખ તો હતો જ. તેણે કૉલેજના ઘણા કલ્ચરલ પ્રોગ્રામમાં ઍક્ટિંગ કરી છે. એક વાર તેણે અમસ્તા જ એક સિરિયલ માટે ઑડિશન આપ્યું અને એમાં તેનું સિલેક્શન પણ થઈ ગયું. એ સિરિયલ હતી ‘બંદિની’. આજકાલ ‘ધર્મપત્ની’ સિરિયલમાં તો તેને તેના સપનાનો રાજકુમાર મોહન મળી ગયો છે, પણ રિયલ લાઇફમાં આવા કોઈ રાજકુમાર બાબતે તેણે વિચાર્યું છે કે નહીં એ વિશે જાણીએ તેના જ શબ્દોમાં...